13/12/2010 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases e convocatoria proceso selectivo para lista de aspirantes a persoal temporal. Postos: Oficial 2ª Recadación

Acordo da Xunta de Goberno do 25/11/2010, polo que se aproban as Bases da convocatoria para elaborar a lista de aspirantes para o posible nomeamento como funcionarios interinos e/ou laborais temporais, para postos de Oficial 2ª de Recadación. Aprobar as seguintes Bases para elaborar a lista de aspirantes para a selección de persoal funcionario interino e/ou laboral temporal, para posibles nomeamentos e/ou contratacións laborais temporais, para os postos que deseguido se expresan, dispoñendo a súa publicación no Boletín Oficial da Provincia: Primeira.- Os postos para os que se elaborarán as listas de aspirantes son os seguintes: Segunda.- As solicitudes para tomar parte no proceso deberán presentarse no modelo oficial que se facilitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web da Deputación na ligazón http://www.dicoruna.es/deputacion/impresos/personal), no prazo de vinte días naturais, contados a partir do seguinte ao da publicación das presentes Bases no Boletín Oficial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para os postos (orixinais ou copias compulsadas). Terceira.- Rematado o prazo de presentación de solicitudes, a Presidencia da Corporación, no prazo máximo de quince días, declarará aprobada a relacións de admitidos e excluídos, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia. Cuarta.- O Tribunal cualificador constará dun presidente, tres vogais funcionarios da Deputación e un Secretario, que haberán de cumprir os requisitos sinalados no art.60 da Lei 7/2007, do Estatuto Básico do Empregado Público, e demais normativa aplicable. O Tribunal poderá dispoñer a incorporación aos seus traballos de asesores especialistas para as probas selectivas correspondentes, limitándose os ditos asesores a prestar a súa colaboración nas súas especialidades técnicas. O Tribunal terán a categoría e o dereito a percibir as contías correspondentes, de conformidade co disposto no R. D. 462/2002 e lexislación complementaria. Quinta.- Unha vez comenzadas as probas selectivas e de conformidade coa normativa vixente, os anuncios da celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo, con respecto ao seu comenzo, se se trata do mesmo exercicio, ou de vinte e catro horas, se se trata dun novo. Unha vez que conclúa o proceso selectivo, o Tribunal formulará a súa proposta á Presidencia da Corporación, para aprobar a lista correspondente. Sexta.- En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2009) e na normativa de acceso dos empregados públicos vixente. Así mesmo, estas Bases e convocatoria e cantos actos administrativos se deriven dela, poderán ser impugnados polos interesados nos casos e na forma establecidos pola Lei 30/1992, do Réxime Xurídico das Administracións Públicas e do Procedemento Administrativo Común. Sétima.- Postos, requisitos e forma de selección: Oficial 2ª de Recadación: Escala de Admón. Especial, Subescala Técnica, Clase de Técnicos Auxiliares, Subgrupo C1 de persoal funcionario e Grupo III.4 do vixente Convenio Colectivo do persoal laboral desta Deputación. • Titulación: Bacharel, Formación Profesional de 2º Grao ou equivalente. • Permiso de conducción B.1º Exercicio obrigatorio e eliminatorio: Consistirá en contestar por escrito un cuestionario de preguntas, con respostas alternativas, sobre as materias obxecto do temario nun tempo máximo total de 90 minutos. O baremo para a puntuación será o seguinte: cada resposta correcta puntuará 0,10 en positivo, cada resposta incorrecta puntuará 0,10 en negativo e cada resposta en branco non puntuará. A puntuación será de 0 ata 10 puntos, sendo necesario para aprobar obter un mínimo de 5 puntos.2º Exercicio obrigatorio e eliminatorio: Consistirá no desenvolvemento dun suposto práctico de ofimática, utilizando os programas procesador de textos Microsoft Word, folla de cálculo Excel, base de datos Access, no tempo máximo de unha hora. A puntuación será de 0 ata 10 puntos, sendo necesario para aprobar obter un mínimo de 5 puntos.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Tema 1.- A Constitución Española de 1978. Tema 2.- O Réxime Local español. Principios constitucionais e regulación xurídica. Tema 3.- A Lei 7/2007, do 12 de abril, do Estatuto Básico do Empregado Público. Tema 4.- O Decreto Lexislativo 1/2008, do 13 de marzo, Texto Refundido da Lei da Función Pública de Galicia. Tema 5.- A Lei 7/1985, do 2 de abril, de Bases do Réxime Local. Tema 6.- O R. D. Lexislativo 781/1986, do 18 de abril, Texto Refundido das Disposicións Legais Vixentes en Materia de Réxime Local. Tema 7.- O R. D. Lexislativo 2/2004, do 5 de marzo, Texto Refundido da Lei de Facendas Locais. Tema 8.- A Lei 58/2003, do 17 de decembro, Xeral Tributaria. Tema 9.- O R. D. 939/2005, do 29 de xullo, Regulamento Xeral de Recadación. Tema 10.- A Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. Tema 11.- A Lei Orgánica 15/1999, do 13 de decembro, de Protección de Datos de Carácter Persoal. Tema 12.- A Ordenanza Fiscal Xeral da Deputación Provincial da Coruña. A Coruña, 25 de novembro de 2010 O Presidente O Secretario Salvador Fernández Moreda José Luis Almau Supervía